ᱨᱟᱥᱤᱫᱽ ᱠᱷᱟᱱ

ᱨᱟᱥᱤᱫᱽ ᱠᱷᱟᱱ ᱟᱨᱢᱟᱱ (ᱯᱟᱥᱛᱳ: راشد خان ارمان) (ᱡᱟᱱᱟᱢ 20 ᱥᱮᱯᱴᱮᱢᱵᱚᱨ 1998) ᱢᱤᱫ ᱟᱯᱷᱜᱟᱱ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴᱟᱨ ᱴᱤᱼ20 ᱟᱭ ᱯᱷᱚᱨᱢᱮᱴ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮᱱ ᱠᱮᱯᱴᱮᱱ ᱠᱟᱱᱟᱭ᱾  ᱯᱷᱮᱨᱮᱱᱪᱟᱭᱤᱡ ᱞᱤᱜᱽ ᱨᱮ ᱩᱱᱤ ᱫᱚ ᱤᱱᱰᱤᱭᱟ ᱯᱨᱤᱢᱤᱭᱟᱨ ᱞᱤᱜᱽ ᱨᱮ ᱜᱩᱡᱽᱨᱟᱴ ᱴᱟᱭᱴᱮᱱᱥ ᱞᱟᱹᱜᱤᱫ ᱮ ᱠᱷᱮᱞᱳᱜᱼᱟ᱾ ᱩᱱᱤ ᱫᱚ ᱡᱚᱡᱚᱢ ᱛᱤ ᱵᱚᱞᱟᱨ ᱟᱨ ᱞᱮᱜᱽ ᱥᱯᱤᱱ ᱟᱨ ᱡᱚᱡᱚᱢ ᱛᱤ ᱛᱮ ᱵᱮᱴᱤᱝ ᱮ ᱠᱚᱨᱟᱣᱼᱟ᱾

 ᱯᱳᱭᱞᱳ ᱡᱤᱭᱚᱱ 
ᱨᱟᱥᱤᱫᱽ ᱠᱷᱟᱱ ᱑᱙᱙᱘ ᱥᱮᱨᱢᱟ ᱨᱮ ᱥᱟᱢᱟᱝ ᱟᱯᱷᱜᱟᱱᱤᱥᱛᱷᱟᱱ ᱨᱮᱭᱟᱜ ᱱᱚᱱᱜᱚᱨᱦᱟᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱡᱟᱞᱟᱞᱟᱵᱟᱫᱽ ᱨᱮᱱ ᱦᱚᱲ ᱟᱨ ᱩᱱᱤ ᱨᱮᱱ ᱜᱮᱞ ᱜᱚᱴᱟᱝ ᱵᱚᱭᱦᱟᱼᱢᱤᱥᱮᱨᱟ ᱠᱚ ᱢᱮᱱᱟᱜ ᱠᱚᱣᱟ᱾  ᱡᱚᱠᱷᱚᱱ ᱩᱱᱤ ᱫᱚ ᱦᱩᱰᱤᱧ ᱮ ᱛᱟᱦᱮᱸ ᱠᱟᱱᱟ ᱩᱱᱫᱚ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱫᱚ ᱟᱯᱷᱜᱟᱱ ᱞᱟᱹᱲᱦᱟᱹᱭ ᱠᱷᱚᱱ ᱠᱚ ᱫᱟᱹᱲ ᱞᱮᱫᱟ ᱟᱨ ᱢᱤᱫᱼᱵᱟᱨ ᱜᱟᱱ ᱥᱮᱨᱢᱟ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱨᱮᱭ ᱛᱟᱦᱮᱸᱱ ᱛᱟᱦᱮᱸᱫ᱾  ᱛᱟᱭᱚᱢᱛᱮ ᱩᱱᱠᱩ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱨᱮ ᱠᱚ ᱨᱩᱣᱟᱹᱲ ᱦᱮᱡ ᱞᱮᱱᱟ ᱟᱨ ᱨᱟᱥᱤᱫᱽ ᱫᱚ ᱟᱡᱟᱜ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣ ᱮ ᱪᱟᱞᱟᱣ ᱤᱫᱤ ᱟᱠᱟᱭ ᱞᱮᱱᱟ᱾  ᱨᱟᱥᱤᱫᱽ ᱟᱡ ᱵᱚᱭᱦᱟ ᱠᱚ ᱥᱟᱶ ᱠᱨᱤᱠᱮᱴ ᱠᱷᱮᱞᱳᱰ ᱨᱮ ᱢᱟᱨᱟᱝ ᱞᱮᱱᱟ ᱟᱨ ᱯᱟᱠᱤᱥᱛᱟᱱ ᱨᱮᱱ ᱚᱞᱼᱨᱥᱣᱩᱱᱰᱟᱨ ᱥᱟᱦᱤᱫ ᱟᱯᱷᱨᱟᱫᱤᱭᱟᱜ ᱟᱡ ᱨᱮᱱ ᱵᱚᱞᱤᱝ ᱮᱠᱥᱚᱱ ᱟᱨ ᱮᱛᱚᱢ ᱟᱯᱷᱨᱤᱠᱟ ᱨᱮᱱ ᱵᱮᱴᱥᱢᱮᱱ ᱮᱹ ᱵᱤ ᱰᱤᱵᱷᱤᱞᱤᱭᱟᱨᱥ ᱟᱜ ᱥᱳᱭᱞᱤᱡ ᱮ ᱛᱟᱸᱦᱮ ᱠᱟᱱᱟ᱾

 ᱡᱮᱜᱮᱛ ᱡᱟᱠᱟᱛ ᱠᱟᱹᱢᱤ ᱡᱤᱭᱚᱱ 


ᱩᱱᱤ ᱫᱚ ᱑᱘ ᱚᱠᱴᱳᱵᱚᱨ ᱒᱐᱑᱕ ᱨᱮ ᱡᱤᱢᱵᱟᱵᱩᱭᱮ ᱵᱤᱨᱩᱫᱽ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱞᱟᱹᱜᱤᱫ ᱢᱤᱫ ᱢᱟᱦᱟ ᱨᱮᱭᱟᱜ ᱡᱮᱜᱮᱛ ᱡᱟᱠᱟᱛ (ᱳ.ᱰᱤ.ᱟᱭ) ᱨᱮ ᱮᱛᱚᱦᱚᱵ ᱞᱮᱫᱟ᱾  ᱒᱖ ᱚᱠᱴᱳᱵᱚᱨ ᱨᱮ ᱡᱤᱢᱵᱟᱵᱩᱭᱮ ᱵᱤᱨᱩᱫᱷᱨᱮ ᱩᱱᱤ ᱫᱚ ᱴᱩᱭᱮᱱᱴᱤᱼ20 ᱡᱮᱜᱮᱫ ᱡᱟᱠᱟᱛ (ᱴᱤᱼ20) ᱮ ᱮᱛᱚᱦᱚᱵ ᱞᱮᱫ ᱛᱟᱭᱟ᱾

᱑᱐᱐ ᱢᱟᱨᱪ ᱒᱐᱑᱗ ᱨᱮ , ᱠᱷᱟᱱ ᱟᱭᱟᱨᱞᱮᱱᱰ ᱵᱤᱨᱩᱫᱽᱨᱮ ᱫᱚᱥᱟᱨ ᱴᱤᱼ20 ᱨᱮ ᱟᱭᱟᱜ ᱯᱳᱭᱞᱳ ᱴᱤᱼ20 ᱟᱭ ᱢᱚᱬᱮ ᱩᱭᱠᱮᱴ ᱮ ᱦᱟᱛᱟᱣ ᱞᱮᱫᱟ ᱾ ᱯᱮᱭᱟ ᱨᱟᱱ ᱨᱮ ᱢᱚᱬᱮ ᱩᱭᱠᱮᱴ ᱦᱟᱛᱟᱣ ᱫᱚ ᱢᱤᱫᱴᱟᱝ ᱴᱤᱼ20 ᱨᱮ ᱢᱤᱫᱴᱟᱝ ᱟᱯᱷᱜᱟᱱ ᱠᱨᱤᱠᱮᱴ ᱨᱮᱱ ᱥᱚᱨᱮᱥ ᱵᱚᱞᱤᱝ ᱠᱟᱹᱢᱤ ᱟᱨ ᱥᱟᱱᱟᱢ ᱴᱤᱼ20 ᱨᱮᱭᱟᱜ ᱜᱩᱴ ᱯᱩᱱ ᱟᱱᱟᱜ ᱥᱚᱨᱮᱥ ᱯᱷᱤᱜᱟᱨ ᱠᱟᱱ ᱛᱟᱭᱟ᱾  ᱩᱱᱤ ᱫᱚ ᱢᱤᱫᱴᱟᱹᱝ ᱴᱤᱼ20 ᱢᱮᱪ ᱨᱮ ᱵᱟᱨᱭᱟ ᱳᱵᱷᱟᱨ ᱨᱮ ᱢᱚᱬᱮ ᱩᱭᱠᱮᱴ ᱦᱟᱛᱟᱣ ᱞᱟᱹᱜᱤᱫ ᱯᱳᱭᱞᱳ ᱠᱷᱮᱞᱳᱰᱤᱭᱟᱹ ᱮ ᱵᱮᱱᱟᱣ ᱞᱮᱱᱟ ᱾  ᱟᱯᱷᱜᱟᱱᱤᱥᱛᱷᱟᱱ ᱢᱮᱪ ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱨᱟᱥᱤᱫᱽ ᱟᱨ ᱱᱟᱡᱤᱵᱽ ᱛᱚᱨᱚᱠᱟᱭ ᱥᱟᱶ ᱢᱮᱱ ᱚᱯᱷ ᱫᱟ ᱢᱮᱪ ᱨᱮᱭᱟᱜ ᱥᱤᱨᱯᱟᱹᱭ ᱦᱟᱹᱴᱤᱧ ᱞᱮᱫᱟ ᱾

ᱟᱨᱞᱮᱱᱰ ᱵᱤᱨᱩᱫᱽᱨᱮ ᱢᱤᱫ ᱫᱤᱱ ᱨᱮᱭᱟᱜ ᱥᱤᱨᱤᱡ ᱨᱮ ᱯᱳᱞ ᱥᱴᱟᱨᱞᱤᱝ ᱥᱟᱶᱛᱮ ᱩᱱᱤ ᱫᱚ ᱵᱷᱮᱜᱟᱨ ᱫᱚᱞ ᱨᱮᱱ ᱯᱳᱭᱞᱳ ᱯᱮᱭᱟᱨ ᱵᱳᱞᱟᱨ ᱠᱤᱱ ᱦᱩᱭ ᱞᱮᱱᱟ ᱡᱟᱦᱟᱸᱭ ᱢᱤᱫ ᱢᱤᱫ ᱫᱤᱱ ᱨᱮ ᱛᱩᱨᱩᱭ ᱜᱚᱴᱟᱝ ᱩᱭᱠᱮᱴ ᱠᱤᱱ ᱦᱟᱛᱟᱣ ᱞᱮᱫᱟ ᱾

᱙ ᱡᱩᱱ ᱨᱮ ᱜᱨᱟᱥ ᱟᱭᱞᱮᱴ ᱨᱮ ᱳᱭᱮᱥᱴ ᱤᱱᱰᱤᱡᱽ ᱵᱤᱨᱩᱫᱽᱨᱮ ᱑᱘ ᱨᱟᱱ ᱠᱟᱛᱮ ᱗ ᱩᱭᱠᱮᱴ ᱦᱟᱛᱟᱣ ᱠᱟᱛᱮ ᱟᱡᱟᱜ ᱫᱚᱥᱟᱨ ᱢᱤᱫ ᱫᱤᱱ ᱨᱮᱱᱟᱜ ᱢᱚᱬᱮ ᱩᱭᱠᱮᱴ ᱦᱟᱢᱮᱴ ᱞᱮᱫᱟᱭ ᱾ ᱱᱚᱶᱟ ᱫᱚ ᱛᱟᱦᱮᱸ ᱠᱟᱱᱟ ᱢᱤᱫ ᱫᱤᱱ ᱨᱮᱭᱟᱜ ᱛᱮᱥᱟᱨ ᱥᱚᱨᱮᱥ ᱵᱚᱞᱤᱝ ᱯᱷᱤᱜᱟᱨ ᱟᱨ ᱢᱤᱫᱦᱚᱲ ᱮᱥᱳᱥᱤᱭᱮᱴ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴᱟᱨ ᱫᱟᱨᱟᱭ ᱛᱮ ᱗ ᱩᱭᱠᱮᱴ ᱦᱟᱛᱟᱣᱤᱡ ᱯᱳᱭᱞᱳ ᱠᱷᱮᱞᱚᱸᱰᱤᱭᱟᱹ᱾  ᱟᱯᱷᱜᱟᱱᱤᱥᱛᱷᱟᱱ ᱟᱭᱟᱜ ᱜᱩᱴ ᱒᱑᱒ ᱨᱟᱱ ᱮ ᱨᱩᱠᱷᱟᱹᱭ ᱞᱮᱫᱟ ᱟᱨ ᱢᱮᱪ ᱖᱓ ᱨᱟᱱ ᱛᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱠᱷᱟᱱ ᱢᱮᱱ ᱚᱯᱷ ᱫᱟ ᱢᱮᱪ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ ᱾

᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱠᱟᱣᱥᱩᱱᱤᱞ (ᱟᱭ ᱥᱤ ᱥᱤ) ᱩᱱᱤᱭᱟᱜ ᱥᱮᱨᱢᱟ ᱨᱮᱱ ᱮᱥᱳᱥᱤᱭᱮᱴ ᱠᱨᱤᱠᱮᱴᱟᱨ ᱞᱮᱠᱟᱛᱮ ᱧᱩᱛᱩᱢ ᱮ ᱮᱢ ᱞᱮᱫᱟ ᱾  ᱛᱟᱭᱚᱢ ᱫᱟᱨᱟᱢ ᱪᱟᱸᱫᱳ ᱨᱮ ᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱠᱳᱣᱟᱞᱤᱯᱷᱚᱭᱟᱨ ᱴᱩᱨᱱᱟᱢᱮᱱᱴ ᱞᱟᱹᱜᱤᱫ ᱩᱱᱤ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱫᱚᱞ ᱨᱮᱱ ᱮᱥᱴᱮᱱᱰᱼᱤᱱ ᱠᱮᱯᱮᱴᱮᱱ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ ᱟᱨ ᱩᱱ ᱚᱠᱛᱚ ᱟᱯᱷᱜᱟᱱᱤᱥᱛᱷᱟᱱ ᱨᱮᱱ ᱨᱤᱦᱤᱴ ᱠᱮᱯᱴᱮᱱ ᱚᱥᱜᱚᱨ ᱥᱴᱮᱱᱤᱠᱡᱟᱭ ᱟᱭᱟᱜ ᱮᱯᱮᱱᱰᱤᱠᱥ ᱞᱟᱹᱜᱤᱫ ᱛᱮᱭ ᱚᱪᱚᱜ ᱞᱮᱱᱟ᱾  ᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱵᱨᱩᱭᱟᱹᱨᱤ ᱨᱮ ᱟᱭ ᱥᱤ ᱥᱤ ᱫᱚ ᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱠᱳᱣᱟᱞᱤᱯᱷᱚᱭᱟᱨ ᱴᱩᱨᱱᱟᱢᱮᱱᱴ ᱢᱟᱲᱟᱝ ᱨᱮ ᱧᱮᱞ ᱞᱟᱹᱜᱤᱫ ᱜᱮᱞ ᱦᱚᱲ ᱠᱷᱮᱞᱳᱰᱤᱭᱟᱹ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱞᱮᱠᱟᱛᱮ ᱠᱷᱟᱱ ᱟᱜ ᱧᱩᱛᱩᱢ ᱮ ᱮᱢ ᱞᱮᱫᱟ ᱾

᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱨᱮ ᱓᱑ ᱢᱮ ᱞᱟᱨᱰᱥ ᱨᱮ ᱳᱭᱮᱥᱴ ᱤᱱᱰᱤᱡᱽ ᱵᱤᱨᱩᱫᱽᱨᱮ ᱢᱤᱫᱴᱟᱹᱝ ᱴᱤᱼ20 ᱞᱟᱹᱜᱤᱫ ᱩᱱᱤ ᱨᱮᱥᱴ ᱚᱯᱷ ᱫᱟ ᱳᱣᱟᱞᱰ ᱮᱞᱮᱵᱷᱮᱱ ᱜᱟᱫᱮᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾  ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱵᱨᱩᱭᱟᱹᱨᱤ ᱨᱮ ᱟᱭᱟᱨᱞᱮᱱᱰ ᱵᱤᱨᱩᱫᱨᱮ ᱛᱮᱥᱟᱨ ᱴᱤᱼ20 ᱢᱮᱪ ᱨᱮ ᱩᱱᱤ ᱫᱚ ᱢᱤᱫᱴᱟᱹᱝ ᱦᱮᱴᱨᱤᱠ ᱯᱳᱱ ᱵᱚᱞ ᱛᱮ ᱯᱳᱱ ᱩᱭᱠᱮᱴ ᱮ ᱦᱟᱛᱟᱣ ᱞᱮᱫᱟ ᱾

 ᱴᱮᱥᱴ ᱠᱨᱤᱠᱮᱴ 
᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱢᱮ ᱪᱟᱸᱫᱚ ᱨᱮ ᱵᱷᱟᱨᱚᱛ ᱵᱤᱨᱩᱫᱽ ᱨᱮ ᱠᱷᱮᱞᱳᱸᱰ ᱨᱮ ᱯᱳᱭᱞᱳ ᱴᱮᱥᱴ ᱢᱮᱪ ᱞᱟᱹᱜᱤᱫ ᱩᱱᱤ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱜᱟᱫᱮᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾  ᱩᱱᱤ ᱫᱚ ᱑᱔ ᱡᱩᱱ ᱒᱐᱑᱘ ᱨᱮ ᱵᱷᱟᱨᱚᱛ ᱵᱤᱨᱩᱫᱽ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱞᱟᱹᱜᱤᱫ ᱴᱮᱥᱴ ᱨᱮᱭ ᱥᱚᱫᱚᱨ ᱞᱮᱱᱟ ᱾  ᱟᱡᱟᱜ ᱴᱮᱥᱴ ᱨᱮ ᱮᱛᱚᱦᱚᱵ ᱨᱮ ᱩᱱᱤ ᱢᱮᱪ ᱨᱮᱭᱟᱜ ᱯᱳᱭᱞᱳ ᱤᱱᱤᱝᱥ ᱨᱮ ᱑᱕᱔ ᱨᱟᱱ ᱮ ᱮᱢ ᱞᱮᱫᱟ ᱾ ᱩᱱᱤ ᱫᱚ ᱯᱳᱭᱞᱳ ᱵᱳᱞᱟᱨ ᱮ ᱦᱩᱭ ᱞᱮᱱᱟ ᱡᱟᱦᱟᱸᱭ ᱫᱚ ᱡᱟᱦᱟᱸᱭ ᱠᱷᱮᱞᱳᱰᱤᱭᱟᱹ ᱠᱚᱣᱟᱜ ᱫᱤᱥᱚᱢ ᱨᱮ ᱩᱱᱠᱚ ᱢᱩᱫᱽ ᱨᱮ ᱮᱦᱚᱵ ᱴᱮᱥᱴ ᱨᱮ ᱑᱕᱐ ᱨᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱨᱟᱱ ᱮ ᱮᱢ ᱟᱠᱟᱫᱟ ᱾ 

᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱵᱨᱩᱭᱟᱹᱨᱤ ᱨᱮ ᱵᱷᱟᱨᱚᱛ ᱨᱮ ᱟᱭᱟᱨᱞᱮᱱᱰ ᱵᱤᱨᱩᱫᱽ ᱨᱮ ᱢᱤᱫᱴᱟᱝ ᱢᱮᱪ ᱞᱟᱹᱜᱤᱫ ᱩᱱᱤ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱨᱮᱭᱟᱜ ᱴᱮᱥᱴ ᱫᱚᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱫᱚᱥᱟᱨ ᱤᱱᱤᱝᱥᱨᱮ ᱩᱱᱤ ᱘᱒ ᱨᱟᱱ ᱮᱢ ᱠᱟᱛᱮ ᱢᱚᱬᱮ ᱩᱭᱠᱮᱴ ᱮ ᱦᱟᱛᱟᱣ ᱞᱮᱫᱟ ᱟᱨ ᱢᱤᱫᱴᱟᱹᱝ ᱴᱮᱥᱴ ᱢᱮᱪᱨᱮ ᱢᱚᱬᱮ ᱩᱭᱠᱮᱴ ᱦᱟᱛᱟᱣ ᱠᱟᱛᱮ ᱟᱯᱷᱜᱟᱱᱤᱥᱛᱷᱟᱱ ᱨᱮᱱ ᱯᱳᱭᱞᱳ ᱵᱳᱞᱟᱨ ᱮ ᱵᱮᱱᱟᱣ ᱞᱮᱱᱟ ᱾

 ᱒᱐᱑᱙ ᱠᱨᱤᱠᱮᱴ ᱡᱮᱜᱮᱛ ᱠᱟᱯ 
᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱨᱮ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱩᱱᱤ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱜᱟᱫᱮᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱡᱮᱜᱮᱫ ᱡᱟᱠᱟᱛ ᱠᱨᱤᱠᱮᱴ ᱠᱟᱣᱥᱩᱱᱤᱞ (ᱟᱭ ᱥᱤ ᱥᱤ) ᱟᱭᱟᱜ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱨᱮ ᱮᱛᱚᱦᱚᱵ ᱞᱟᱹᱜᱤᱫ ᱢᱚᱬᱮ ᱜᱚᱴᱟᱝ ᱠᱷᱮᱹᱞᱳᱰ ᱟᱱ ᱦᱚᱲ ᱠᱚ ᱢᱩᱫᱨᱮ ᱢᱤᱫ ᱦᱚᱲ ᱞᱮᱠᱟᱛᱮ ᱧᱩᱛᱩᱢ ᱮ ᱮᱢ ᱞᱮᱫ ᱛᱟᱭᱟ ᱾  ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱑ ᱡᱩᱱ ᱨᱮ ᱟᱯᱜᱟᱱᱤᱥᱛᱷᱟᱱ ᱨᱮᱱᱟᱜ ᱮᱛᱚᱦᱚᱵ ᱢᱮᱪ ᱨᱮ ᱚᱥᱴᱨᱮᱞᱤᱭᱟ ᱵᱤᱨᱩᱫᱷ ᱨᱮ ᱠᱷᱟᱱ ᱟᱡᱟᱜ ᱑᱐᱐ ᱟᱱᱟᱜ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱢᱮᱪ ᱨᱮᱭ ᱠᱷᱮᱞ ᱞᱮᱫᱟ ᱾ ᱱᱚᱣᱟ ᱢᱩᱫᱽ ᱨᱮ ᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱢᱮ ᱪᱟᱸᱫᱚᱨᱮ ᱦᱟᱨᱤᱠᱮᱱ ᱨᱤᱞᱤᱯᱷ ᱴᱤᱼ20 ᱪᱚᱞᱮᱱᱡᱨᱮ ᱡᱮᱜᱮᱛ ᱮᱞᱮᱵᱷᱮᱱ ᱜᱟᱫᱮᱞ ᱥᱟᱶᱛᱮ ᱢᱤᱫᱴᱟᱹᱝ ᱢᱮᱪ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾  ᱯᱮ ᱢᱟᱦᱟ ᱛᱟᱭᱚᱢ , ᱥᱨᱤᱞᱟᱝᱠᱟ ᱵᱤᱨᱩᱫᱽ ᱨᱮ, ᱠᱷᱟᱱ ᱫᱚ ᱟᱯᱷᱜᱟᱱᱤᱥᱛᱷᱟᱱ ᱞᱟᱹᱜᱤᱫ ᱟᱡᱟᱜ ᱑᱐᱐ ᱟᱱᱟᱜ ᱡᱮᱜᱮᱛ ᱡᱮᱨᱮᱫ ᱡᱟᱠᱟᱛ ᱢᱮᱪ ᱮ ᱠᱷᱮᱞ ᱞᱮᱫᱟ ᱾  ᱑᱘ ᱡᱩᱱ ᱒᱐᱑᱙ ᱨᱮ ᱤᱝᱞᱮᱱᱰ ᱵᱤᱨᱩᱫᱨᱮ ᱢᱮᱪ ᱨᱮ ᱨᱚᱥᱤᱫᱽ ᱟᱭᱟᱜ ᱱᱟᱶᱟ ᱳᱵᱷᱟᱨ ᱨᱮ ᱑᱑᱐ ᱨᱟᱱ ᱮᱢ ᱠᱟᱛᱮ ᱠᱨᱤᱠᱮᱴ ᱡᱮᱜᱮᱫ ᱠᱟᱯ ᱢᱮᱪ ᱨᱮ ᱡᱚᱛᱚ ᱠᱷᱚᱱ ᱜᱚᱱᱚᱝᱟᱱ ᱮᱥᱯᱮᱞ ᱮ ᱵᱚᱞ ᱞᱮᱫᱟ ᱾

 ᱠᱮᱯᱴᱮᱱᱥᱤ ᱟᱨ ᱴᱤᱼ20 ᱟᱭ ᱠᱨᱤᱠᱮᱴ ᱡᱮᱜᱮᱛ ᱠᱟᱯ 

᱒᱐᱑᱙ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱛᱟᱭᱚᱢ ᱨᱟᱥᱤᱫᱽ ᱫᱚ ᱯᱮᱭᱟ ᱯᱷᱚᱨᱢᱮᱴ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱠᱨᱤᱠᱮᱴ ᱫᱚᱞ ᱨᱮᱱ ᱠᱮᱯᱮᱱ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾  ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱨᱮ ᱵᱟᱝᱞᱟᱫᱮᱥ ᱵᱤᱨᱩᱫᱷ ᱨᱮ ᱠᱮᱯᱴᱮᱱ ᱞᱮᱠᱟᱛᱮ ᱩᱱᱤ ᱫᱚ ᱯᱳᱭᱞᱳ ᱴᱮᱥᱴ ᱢᱮᱪ ᱨᱮᱭ ᱠᱷᱮᱞ ᱞᱮᱫᱟ ᱾ ᱟᱯᱷᱟᱱᱤᱥᱛᱷᱟᱱ ᱒᱒᱔ ᱨᱟᱱ ᱛᱮ ᱡᱤᱛᱠᱟᱹᱨ ᱞᱮᱱᱟ ᱾  

᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ ᱠᱷᱟᱱ ᱟᱭ ᱥᱤ ᱥᱤ ᱠᱚᱲᱟ ᱠᱚᱣᱟᱜ ᱴᱤᱼ20 ᱟᱭ ᱠᱨᱤᱠᱮᱴᱟᱨ ᱚᱯᱷ ᱫᱟ ᱰᱤᱠᱮᱰ ᱥᱤᱨᱯᱟᱹᱭ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱮᱱᱟᱭ ᱟᱨ ᱛᱟᱭᱚᱢ ᱪᱟᱸᱫᱚ ᱨᱮ ᱢᱟᱹᱱ ᱮ ᱦᱟᱢᱮᱴ ᱞᱮᱫᱟ ᱾  ᱒᱐᱒᱑ ᱥᱟᱞ ᱨᱮᱱᱟᱜ ᱡᱩᱞᱟᱭ ᱨᱮ ᱠᱷᱟᱱ ᱫᱚ ᱟᱨᱦᱚᱸ ᱟᱯᱷᱜᱟᱱᱤᱥᱛᱷᱟᱱ ᱨᱮᱱᱟᱜ ᱴᱤᱼ20 ᱜᱟᱫᱮᱞ ᱨᱮᱱ ᱠᱮᱯᱮᱱ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ ᱾  ᱒᱐᱒᱑ ᱥᱟᱞ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱨᱮ ᱠᱷᱟᱱ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱟᱭ ᱥᱤ ᱥᱤ ᱠᱚᱲᱟ ᱠᱚᱣᱟᱜ ᱴᱤᱼ20 ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱟᱯᱷᱜᱟᱱᱤᱥᱛᱷᱟᱱ ᱜᱟᱫᱮᱞ ᱨᱮᱱ ᱠᱮᱯᱮᱱ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟᱭ ᱾  ᱢᱮᱱᱠᱷᱟᱱ ᱜᱟᱫᱮᱞ ᱨᱮ ᱧᱩᱛᱩᱢ ᱧᱟᱢ ᱛᱟᱭᱚᱢ ᱠᱷᱟᱱ ᱜᱟᱫᱮᱞ ᱨᱮᱱ ᱠᱮᱯᱮᱴᱮᱱ ᱴᱷᱟᱶ ᱠᱷᱚᱱ ᱮ ᱪᱷᱟᱹᱲ ᱮ ᱦᱟᱛᱟᱣ ᱞᱮᱫᱟ ᱢᱮᱱ ᱠᱟᱛᱮ ᱡᱮ ᱵᱟᱪᱷᱱᱟᱣ ᱥᱮᱢᱞᱮᱫ ᱜᱟᱫᱮᱞ ᱞᱟᱹᱜᱤᱫ ᱩᱱᱤᱭᱟᱜ ᱠᱟᱛᱷᱟ ᱵᱟᱝ ᱠᱚ ᱦᱟᱛᱟᱣ ᱟᱠᱟᱫᱟ ᱾ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱗ ᱱᱚᱵᱷᱮᱢᱵᱚᱨ ᱫᱚ ᱱᱤᱭᱩᱡᱤᱞᱮᱱᱰ ᱵᱤᱨᱩᱫᱷ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱨᱮᱭᱟᱜ ᱴᱤᱼ20 ᱡᱮᱜᱮᱛ ᱠᱟᱯ ᱢᱮᱪ ᱨᱮ ᱠᱷᱟᱱ ᱴᱤᱼ20 ᱠᱨᱤᱠᱮᱴ ᱨᱮ ᱟᱡᱟᱜ ᱔᱐᱐ ᱟᱱᱟᱜ ᱩᱭᱠᱮᱴ ᱮ ᱦᱟᱛᱟᱣ ᱞᱮᱫᱟ ᱾

᱒᱐᱒᱒ ᱥᱮᱨᱢᱟ ᱨᱮᱭᱟᱜ ᱰᱤᱥᱮᱢᱵᱚᱨ ᱨᱮ ᱒᱐᱒᱒ ᱥᱮᱨᱢᱟ ᱨᱮ ᱟᱭ ᱥᱤ ᱥᱤ ᱠᱚᱲᱟ ᱠᱚᱣᱟᱜ ᱴᱤᱼ20 ᱡᱮᱜᱮᱛ ᱠᱟᱯ ᱛᱟᱭᱚᱢ ᱢᱚᱦᱚᱢᱢᱚᱫᱽ ᱱᱟᱵᱤ ᱠᱷᱮᱹᱞᱳᱰᱤᱭᱟᱹ ᱠᱷᱚᱱ ᱪᱷᱟᱹᱲ ᱦᱟᱛᱟᱣ ᱛᱟᱭᱚᱢ ᱨᱚᱥᱤᱫ ᱫᱚ ᱟᱨᱦᱚᱸ ᱴᱤᱼ20 ᱟᱭ ᱯᱷᱚᱨᱢᱮᱴ ᱨᱮ ᱟᱯᱷᱜᱟᱱᱤᱥᱛᱷᱟᱱ ᱨᱮᱱ ᱠᱮᱯᱮᱹᱱ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾

ᱥᱟᱹᱠᱷᱭᱟᱹᱛ